laion/Wikipedia-Exotic huggingface dataset:
ליגת העל האוזבקית

ליגת העל האוזבקית (באוזבקית: O'zbekiston Superligasi) היא ליגת הכדורגל הבכירה באוזבקיסטן. הליגה הוקמה בשנת 1992, שנה לאחר עצמאותה של אוזבקיסטן מברית המועצות. לפני הקמת ליגת העל האוזבקית, התקיימה החל מ-1926 ועד 1936 אליפות הערים של אוזבקיסטן, ומ-1937 ועד 1991 התקיימה הליגה של רפובליקת אוזבקיסטן תחת מערכת הליגות של ברית המועצות. כיוון שהקבוצות האוזבקיות, שהיו חלשות יחסית, לא הרבו להשתתף בליגת העל הראשונה, אליפות הליגה האזורית הייתה יותר משמעותית במדינה (אך לא הייתה רשמית ולא הוכרה בדיעבד על ידי ההתאחדות האוזבקית ומנהלת הליגה). קבוצה המסומנת בכתב מודגש זכתה בגביע האוזבקי הסובייטי באותה העונה והשלימה דאבל מקומי. הליגה האוזבקית בכדורגל הוקמה בשנת 1992 אחרי התפרקות ברית המועצות, ופירוקה של ליגת העל הסובייטית. הליגה הצטרפה לפיפ"א תחת קונפדרציית הכדורגל של אסיה. בעונת הבכורה של הליגה השתתפו 17 מועדונים, והאלופות המשותפות היו נפצ'י פרגאנה ופחטקור טשקנט. החל מעונת 1994/1995 משתתפות הזוכות באליפות בליגה זו בליגת האלופות האסיאתית. הליגה משוחקת בין חודשי מרץ ונובמבר של כל שנה קלנדרית, כאשר לעיתים משמשת תחרות הסופר קאפ האוזבקית כאירוע המסמן את תחילתה של העונה. הקבוצות בליגה משחקות האחת נגד השנייה, משחק אחד בבית ומשחק אחד בחוץ. מספר הקבוצות אשר יורדות לליגת המשנה משתנה ונע בין 2 ל-3 יורדות לפי החלטת ההתאחדות באותה העונה. בהתאם לכך, כמות הקבוצות בליגה משתנה ונעה בין 14 ועד 17. בדרך כלל אין קבוצות שעולות מה"ליגה הראשונה" - היא ליגת המשנה - מכיוון שמדובר לרוב בקבוצות מילואים של הקבוצות החזקות מליגת העל, ועל כן אינן מורשות להשתתף בה. במקרים אלו, הליגה למעשה מצטמצמת כיוון שהקבוצות המסיימות במקומות האחרונים יורדות לליגת המשנה, אך אין קבוצות העולות לליגת העל. הזוכה באליפות משתתפת בעונה הבאה של ליגת האלופות האסיאתית, ביחד עם הזוכה בגביע האוזבקי. בנובמבר 2017 בהתאם להחלטת הנהלת הליגות האוזבקיות בכדורגל, הליגה האוזבקית שינתה את שמה ל"סופר ליג של אוזבקיסטן" החל מעונת 2018, וכמות הקבוצות בליגה העליונה הורדה מ-16 ל-12 קבוצות שמשחקות בה עד היום. קבוצה המסומנת בכתב מודגש זכתה בגביע האוזבקי באותה העונה והשלימה דאבל מקומי מדיה וקבצים בנושא ליגת העל האוזבקית בוויקישיתוף אתר האינטרנט הרשמי של ליגת העל האוזבקית (באוזבקית) אתר האינטרנט הרשמי של ליגת העל האוזבקית (באנגלית) ליגת העל האוזבקית, ברשת החברתית אקס (טוויטר) ליגת העל האוזבקית, ביישום טלגרם ליגת העל האוזבקית, ברשת החברתית אינסטגרם סיבה לא ידועה עקב מלחמת העולם השנייה עקב בעיות כלכליות אחרי מלחמת העולם השנייה עקב סיבה רשמית לא ידועה, סיבה אפשרית: שנת אבל עקב תאונת מטוס בטשקנט ב-1979 בו התנגשו 2 מטוסים ונהרגו 178 איש בעונה זו הוכרזה זכייה משותפת ביחד עם נפצ'י פרגאנה בעונה זו הוכרזה זכייה משותפת ביחד עם פחטקור טשקנט
נאייל מסאטו

נאייל ריאן מסאטו ספולבדה (בספרדית: Nayel Rayan Mehssatou Sepúlveda; נולד ב-11 באפריל 2002 בבריסל שבבלגיה) הוא כדורגלן צ'יליאני-בלגי-מרוקאי המשחק בעמדת המגן הימני בקבוצת קורטרייק מליגת העל הבלגית ובנבחרת צ'ילה. מסאטו גדל במחלקת הנוער של אנדרלכט, אליה הצטרף בגיל 13. ב-18 בדצמבר 2019 חתם על חוזה מקצועני ראשון במועדון. הוא לא ערך הופעות במדי הקבוצה הבוגרת של המועדון. ב-18 בינואר 2022 חתם על חוזה לשלוש שנים וחצי בקורטרייק מליגת העל הבלגית. ב-5 במרץ ערך את הופעת הבכורה שלו במועדון, בהפסד 3-2 לרויאל אוניון סן-ז'ילואז במסגרת המחזור ה-30 בליגה לעונת 2021/2022. ב-6 ביוני 2022 ערך מסאטו את הופעת הבכורה שלו בנבחרת צ'ילה, בהפסד 2-0 לנבחרת קוריאה הדרומית במשחק ידידות. מסאטו נולד בבלגיה לאב מרוקאי ולאם צ'יליאנית. נאייל מסאטו, ברשת החברתית אינסטגרם נאייל מסאטו, באתר Transfermarkt נאייל מסאטו, באתר Soccerway נאייל מסאטו, באתר WorldFootball.net נאייל מסאטו, באתר National Football Teams נאייל מסאטו, באתר FootballDatabase.eu MET NAYEL MEHSSATOU LEGT RSCA OPNIEUW JEUGDPRODUCT ONDER CONTRACT באתר הרשמי של אנדרלכט, 18 בדצמבר 2019 (בהולנדית) Anderlecht: Nayel Mehssatou et… Bryan Reynolds vers Courtrai באתר Édition digitale de Bruxelles, ‏ 18 בינואר 2022 (בצרפתית) Nayel Mehssatou can stay with the A-core of Anderlecht באתר Archysport, ‏ 15 ביולי 2021 (באנגלית)
מתנחלת (סרט)

מתנחלת הוא סרט תיעודי ישראלי משנת 2018 ששודר בכאן 11 והופק על ידי חברת נאטס פרודקשן. יוצרת הסרט היא איריס זכי מתל אביב-יפו, אשר מראיינת במהלכו תושבים שונים מתקוע שבגוש עציון. נכון לאוקטובר 2023, הסרט זכה ל-323,000 צפיות, ובכך הוא אחד מהסרטים התיעודיים המצליחים ביותר של תאגיד השידור. "מתנחלת" זכה בפרס הסרט הטוב ביותר על שם הכתב היהודי-אמריקאי בוב סיימון בפסטיבל הסרטים “ישראל האחרת” שהתקיים ב-2018 בניו יורק. הסרט נעשה כחלק מעבודת הדוקטורט של זכי ברויאל הולווי שבאוניברסיטת לונדון. בתחילה הפרויקט לא זכה בשום תמיכה חיצונית, עד להתערבות התאגיד. הסרט השתתף בתחרות הרשמית בפסטיבל דוקאביב והוקרן גם בפסטיבל לונדון. בעיתונים מעריב והארץ פורסמו ביקורות מעורבות על הסרט. אתר האינטרנט הרשמי של מתנחלת באתר תאגיד השידור הישראלי מתנחלת, סרטון באתר יוטיוב דור גפני, פרס לסרט התיעודי "מתנחלת", באתר כאן דרום - אשדוד, ‏2018-12-03 אבנר שביט‏, "ישראלים מתעצבנים עליי כי הראיתי את המתנחלים אחרת ממה שהם מכירים": ריאיון עם במאית "מתנחלת", באתר וואלה, 11 בנובמבר 2018 שני ליטמן, דוקאביב 2018: הסרט "מתנחלת" לא חושף שום דבר חדש או מעניין על המתנחלים, באתר הארץ, 18 במאי 2018 עינת אוליבייר, ‏הניסיון של "מתנחלת" לחשוף את "האחר" חושף את הבועה התל-אביבית, באתר מעריב אונליין, 14 בנובמבר 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מתנחלת (סרט)".
מרסלינו נונייס

מרסלינו איגנסיו נונייס אספינוסה (בספרדית: Marcelino Ignacio Núñez Espinoza; נולד ב-1 במרץ 2000 ברקולטה שבצ'ילה) הוא כדורגלן צ'יליאני המשחק בעמדת הקשר בקבוצת נוריץ' סיטי מהפוטבול ליג צ'מפיונשיפ ובנבחרת צ'ילה. נונייס גדל במחלקת הנוער של אוניברסידד קאתוליקה. הוא ערך 64 הופעות ליגה במדי המועדון במסגרת ליגת העל הצ'יליאנית, בהן הבקיע שמונה שערים. הוא זכה עם המועדון פעמיים באליפות צ'ילה ופעמיים בסופר קאפ הצ'יליאני. ב-2 באוגוסט 2022 חתם נונייס בנוריץ' סיטי מהפוטבול ליג צ'מפיונשיפ. ב-6 באוגוסט ערך את הופעת הבכורה שלו במועדון, בתיקו 1-1 נגד ויגאן את'לטיק במסגרת המחזור השני בליגה לעונת 2022/2023. ב-31 באוגוסט הבקיע את שער הבכורה שלו במועדון, בהפסד 2-1 להאל סיטי במסגרת המחזור השלישי בליגה. בעונתו הראשונה במועדון ערך 37 הופעות ליגה, בהן הבקיע שלושה שערים. נונייס היה חלק מסגל נבחרת צ'ילה לטורניר קופה אמריקה 2021, אך לא שיחק בטורניר. ב-9 בספטמבר 2021 ערך נונייס את הופעת הבכורה שלו בנבחרת צ'ילה, בהפסד 3-1 לנבחרת קולומביה במסגרת מוקדמות מונדיאל 2022. ב-1 בפברואר 2022 הבקיע את שער הבכורה שלו בנבחרת, בניצחון 3-2 על נבחרת בוליביה במסגרת מוקדמות מונדיאל 2022. נכלל בסגל נבחרת צ'ילה לטורניר קופה אמריקה 2024. אוניברסידד קאתוליקה אליפות צ'ילה (2): 2020, 2021 הסופר קאפ הצ'יליאני (2): 2020, 2021 מרסלינו נונייס, באתר Transfermarkt מרסלינו נונייס, באתר Soccerway מרסלינו נונייס, באתר WorldFootball.net מרסלינו נונייס, באתר National Football Teams מרסלינו נונייס, באתר FootballDatabase.eu City sign Chile international Marcelino Núñez באתר הרשמי של נוריץ' סיטי, 2 באוגוסט 2022 (באנגלית) Nómina de La Roja para la Copa América באתר הרשמי של פדרציית הכדורגל הצ'יליאנית, 10 ביוני 2021 (בספרדית) Nómina oficial – Selección Chilena – CONMEBOL Copa América EE.UU. 2024 באתר הרשמי של התאחדות הכדורגל הצ'יליאנית, 13 ביוני 2024 (בספרדית)
ויקטור מנדס

ויקטור פליפה מנדס אובנדו (בספרדית: Víctor Felipe Méndez Obando; נולד ב-23 בספטמבר 1999 בוואלדיביה שבצ'ילה) הוא כדורגלן צ'יליאני המשחק בעמדת הקשר האחורי בקריליה סובייטוב סמרה מליגת העל הרוסית, בהשאלה מצסק"א מוסקבה, ובנבחרת צ'ילה. מנדס גדל במחלקת הנוער של אוניון אספניולה. הוא ערך 116 הופעות ליגה במדי המועדון במסגרת ליגת העל הצ'יליאנית, בהן הבקיע שלושה שערים. ב-28 ביולי 2022 חתם על חוזה לשלוש שנים בצסק"א מוסקבה מליגת העל הרוסית. ב-6 באוגוסט ערך את הופעת הבכורה שלו במועדון, בניצחון 1–4 על פאקל וורונז' במסגרת המחזור הרביעי בליגה לעונת 2022/2023. בעונתו הראשונה במועדון ערך 26 הופעות ליגה, וכן זכה בגביע הרוסי. בקיץ 2024 הושאל לקריליה סובייטוב סמרה אחרי שלא קיבל דקות משחק תחת המאמן מרקו ניקוליץ'. ב-8 בדצמבר 2021 ערך מנדס את הופעת הבכורה שלו בנבחרת צ'ילה, בתיקו 2-2 נגד נבחרת מקסיקו במשחק ידידות. צסק"א מוסקבה הגביע הרוסי (1): 2022/2023 מדיה וקבצים בנושא ויקטור מנדס בוויקישיתוף ויקטור מנדס, באתר Transfermarkt ויקטור מנדס, באתר Soccerway ויקטור מנדס, באתר WorldFootball.net ויקטור מנדס, באתר National Football Teams ויקטור מנדס, באתר FootballDatabase.eu Виктор Мендес пополнил состав красно-синих, באתר הרשמי של צסק"א מוסקבה, 28 ביולי 2022 (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויקטור מנדס".
חאבייר אלטמירנו

חאבייר אדולפו אלטמירנו אלטמירנו (בספרדית: Javier Adolfo Altamirano Altamirano; נולד ב-21 באוגוסט 1999 בטלקוואנו שבצ'ילה) הוא כדורגלן צ'יליאני המשחק בעמדת הקשר ההתקפי בקבוצת אסטודיאנטס לה פלאטה מליגת העל הארגנטינאית ובנבחרת צ'ילה. אלטמירנו גדל במחלקת הנוער של ואצ'יפאטו. הוא ערך 149 הופעות ליגה במדי המועדון במסגרת ליגת העל הצ'יליאנית, בהן הבקיע 15 שערים. ב-18 באוגוסט 2023 חתם אלטמירנו על חוזה לשלוש שנים וחצי באסטודיאנטס לה פלאטה מליגת העל הארגנטינאית. ב-28 ביולי 2022 חתם על חוזה לשלוש שנים בצסק"א מוסקבה מליגת העל הרוסית. ב-6 באוגוסט ערך את הופעת הבכורה שלו במועדון, בניצחון 1–4 על פאקל וורונז' במסגרת המחזור הרביעי בליגה לעונת 2022/2023. בעונתו הראשונה במועדון ערך 26 הופעות ליגה, וכן זכה בגביע הרוסי. ב-11 ביוני 2023 ערך אלטמירנו את הופעת הבכורה שלו בנבחרת צ'ילה, בניצחון 0–3 על נבחרת קובה במשחק ידידות. חאבייר אלטמירנו, באתר Transfermarkt חאבייר אלטמירנו, באתר Soccerway חאבייר אלטמירנו, באתר National Football Teams חאבייר אלטמירנו, באתר FootballDatabase.eu Estudiantes de La Plata oficializa la llegada del volante de Huachipato Javier Altamirano באתר La Tercera, ‏ 18 באוגוסט 2023 (בספרדית) Виктор Мендес пополнил состав красно-синих באתר הרשמי של צסק"א מוסקבה, 28 ביולי 2022 (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חאבייר אלטמירנו".
נמו ת'ומסן

נמו ת'ומסן (בדנית: Nemo Thomsen; נולד ב-5 באפריל 2004) הוא כדורגלן גרינלנדי המשחק בעמדת החלוץ בהולבאק. ת'ומסן נולד באילוליסאט, גרינלנד. בשנת 2018 הצטרף לקבוצת הכדורגל הבוגרת של נגדלונגוואק במדיה כבש שלושער כאשר היה בן 14. שנה לאחר מכן הצטרף לאקדמיה לכדורגל של סונאוסקה. בשנת 2019 עזב לדנמרק והצטרף לאקדמיה לכדורגל של סונאוסקה. בגיל 17 הצטרף לנוער של קולדינג. בפברואר 2023, ת'ומסן הצטרף למחנה אימונים של של הקבוצה הבוגרת שנערך בטורקיה. את עונת 2022/2023 סיים כמלך שערים עם 25 שערים. ב-8 באוגוסט 2023, ת'ומסן כבש שלושער בניצחון 19–1 נגד אבראסיה במסגרת הגביע הדני, הניצחון הגדול ביותר בהיסטוריה של המפעל. כעבור מספר שבועות חתם ביאנג בויז אף.די. מהליגה השלישית. ב-1 בפברואר 2024 חתם בהולבאק. בשנת 2018 ת'ומסן ייצג את גרינלנד במשחקי הקטרגל במסגרת משחקי החורף הארקטי, בה כבש 22 שערים היה מלך שערי הטורניר ועזר לגרינלנד לזכות במדליית זהב. באוקטובר 2020 זומן לראשונה לסגל נבחרת גרינלנד כאשר היה בן 16 והיה השחקן הצעיר ביותר בסגל של שהיו בו 40 השחקנים. לקח חלק במשחק הידידות נגד נבחרת קוסובו הצעירה. נמו ת'ומסן, באתר Transfermarkt נמו ת'ומסן, באתר Soccerway נמו ת'ומסן, באתר WorldFootball.net נמו ת'ומסן, באתר National Football Teams ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נמו ת'ומסן".
ארמון הורדוס

האם התכוונתם ל... ארמון הורדוס בירושלים – ארמון המלך הורדוס בירושלים ארמון הורדוס בקיסריה ארמונות החורף ואחוזת המלך ביריחו מצדה הרודיון
מיקו פרנק

מיקו פרנק (בפינית: Mikko Franck; נולד ב-2 בינואר 1979) הוא מנצח יהודי-פיני.. פרנק נולד בהלסינקי למשפחה של ניצולי שואה. שפת אמו הייתה שוודית. מבקרים השוו את כישרונו לזה של סיימון ראטל ואסה-פקה סאלונן בדורות שקדמו לו. כיום מיקו פרנק מכהן כמנהל המוזיקלי של התזמורת הפילהרמונית של רדיו צרפת. פרנק החל לנגן בכינור בגיל 5 ובגיל 7 העדיף, על פי המסופר, פרטיטורות תזמורתיות על פני כל חומר קריאה אחר. הפרטיטורה האהובה עליו ביותר הייתה הסימפוניה ה-6 (הפאתטית) של צ'ייקובסקי, עליה נהג לנצח תוך האזנה להקלטה באוזניות. לימודי הכינור של פרנק באקדמיה על שם ז'אן סיבליוס בהלסינקי התקדמו לשביעות רצון הכל, אך בשנת 1995 השתנה הכל, כאשר מחלקת הנוער של האקדמיה על שם סיבליוס הציעה, לכבוד חגיגות יום השנה לייסודה, הזדמנות לנצח על תזמורת לכל המעוניין. פרנק, אז בן 16, אחז בשרביט ויורמה פאנולה קיבל אותו מניה וביה כתלמידו הפרטי. פרנק אמר: "הוא העניק לי כל מה שאפשר ללמד על המקצוע הזה. לדוגמה, הוא השתמש בוידאו כאמצעי לעזור לי להיפטר מן המניירות המיותרות שלי." פרנק נכנס לכיתת הניצוח באקדמיה על שם סיבליוס בסתיו 1996. את הדיפלומה שלו קיבל בשנת 1998. עוד לפני שמלאו לו 23, כבר הספיק לנצח על כל התזמורות הסקנדינביות החשובות כמו גם על תזמורת פילהרמוניה בלונדון, התזמורת הסימפונית של לונדון, הפילהרמונית של מינכן, האופרה של ברלין והתזמורת הפילהרמונית הישראלית. הוא היה מועמד לפרס גראמי ל"ביצוע תזמורתי מצטיין" על הקלטתו הראשונה למוזיקה של ז'אן סיבליוס. פרנק התמנה למנהל מוזיקלי של התזמורת הלאומית של בלגיה ואחר, בשנת 2004, התמנה למנהל מוזיקלי של האופרה הלאומית של פינלנד. מדיה וקבצים בנושא מיקו פרנק בוויקישיתוף מיקו פרנק, במסד הנתונים הקולנועיים IMDb (באנגלית) מיקו פרנק, באתר ספוטיפיי מיקו פרנק, באתר AllMusic (באנגלית) מיקו פרנק, באתר MusicBrainz (באנגלית) מיקו פרנק, באתר Discogs (באנגלית) Artists: Details - Ondine
בשעה שכזאת

"בשעה שכזאת" הוא שיר בביצוע הזמר הישראלי אריק סיני. יעקב גלעד כתב את השיר, וגרי אקשטיין הלחין אותו. הוא נכלל באלבומו של סיני "צל כבד", שהתפרסם ב־1981. גרי אקשטיין וסיני שתפו פעולה עוד באלבום הבכורה של סיני, הנושא את שמו, בשיר "מסתובב ושר", והוציאו יחד ב־1985 את האלבום "שלום לך תקווה עצובה". סיני רצה שיר עם לחן דומה ל"אני הולך לבית שאן", להיטו של אקשטיין שיצא שנתיים קודם לכן, ואכן השיר יצא בלחן ועיבוד קאנטרי רוק. בתחילת שנות ה־80 היו סיני ומתי כספי שותפים במועדון בשם "האסם", ששכן מתחת למלון הילטון תל אביב, ובו נהגו להופיע אומנים גדולים מהתקופה. בהופעה שערך סיני ב־1997 בפסטיבל ערד הוא סיפר כי בין השאר הרבה לבלות במועדון יעקב גלעד. יום אחד הגיע גלעד למועדון לחפש דייט, אך הדבר לא עלה יפה בידו והוא חזר לביתו וכתב את השיר. מילות השיר מתארות את מיקום המועדון ("הילטון" שוכן מול תחנת הכוח רדינג) ואת נסיבות כתיבתו: ”פה הים ורידינג שם ממול [...] ואני כל כך לבד אז איפה את הלילה [...] אני חוזר הביתה לבדי”. השיר ערך את הופעת הבכורה שלו במצעד הפזמונים השבועי של רשת ג' ב־23 ביוני 1981 והגיע בשיאו למקום השני. השיר יצא מהמצעד ב־23 בספטמבר 1981 בתום 12 שבועות צעידה. במצעד הפזמונים העברי השנתי לשנת תשמ"א של התחנה השיר דורג במקום ה־14. סרטון השיר "בשעה שכזאת" באתר יוטיוב מילות השיר "בשעה שכזאת" באתר שירונט הופעת בכורה במצעד רשת ג', באתר פזמונט, בדיקה אחרונה ב־2 באוקטובר 2023 האלבום "צל כבד", באתר סטריאו ומונו, בדיקה אחרונה ב־2 באוקטובר 2023 בשעה שכזאת, באתר הספרייה הלאומית אריק סיני – מתי כספי – האתר הרשמי, באתר matticaspi.co.il, בדיקה אחרונה ב־2 באוקטובר 2023 נתוני היצירה, באתר אקו"ם, בדיקה אחרונה ב־2 באוקטובר 2023 חמישי עם יואב קרקובסקי, דני רובס: "לכל אחד צריך להיות את ההמבורג שלו", באתר כאן – תאגיד השידור הישראלי, 2 בדצמבר 2022 תומר קמרלינג וערן דינר, אריק סיני: האיחוד, באתר ynet, 23 באפריל 2010 מסיבת השבוע | כל הזמרים של ישראל נהרו אל האסם אשר על שפת־הים, "העולם הזה" גיליון 2251 מתאריך 22 באוקטובר 1980, עמ' 24, באתר thisworld.online (ארכיון "העולם הזה"), ‏22 באוקטובר 1980 ממסיבה למסיבה, "העולם הזה" גיליון 2293 מתאריך 12 באוגוסט 1981, עמ' 37, באתר thisworld.online (ארכיון "העולם הזה"), ‏12 באוגוסט 1981 איתי פלאות, סיפורו של שיר | בשעה שכזאת, באתר plaot.com מיכאל יעקובסון, הילטון תל אביב חוגג 50: הבכורה נשמרת אך הייחוד הישראלי איננו, באתר Xnet‏, 13 בדצמבר 2015 מילות השיר "בשעה שכזאת", באתר שירונט מיקום שיא במצעד השבועי של רשת ג' (2), באתר פזמונט, בדיקה אחרונה ב־2 באוקטובר 2023 השיר יוצא ממצעד רשת ג', באתר פזמונט, בדיקה אחרונה ב־2 באוקטובר 2023 מיקום במצעד השנתי תשמ"ב של רשת ג' (14), באתר פזמונט, בדיקה אחרונה ב־2 באוקטובר 2023
ים אולנד

ים אולנד (בשוודית: Ålands hav; בפינית: Ahvenanmeri) הוא נתיב מים בדרום המפרץ הבוטני, בין אולנד לשוודיה. הוא מחבר את הים הבוטני עם הים הבלטי האמיתי (אנ'). החלק המערבי של אגן הים נמצא במים הטריטוריאליים של שוודיה ואילו החלק המזרחי נמצא במים הטריטוריאליים של פינלנד. ים אולנד בעל שני תת-אגנים. האגן הראשי הוא ים אולנד עצמו, הנקרא גם אגן ים אולנד הצפוני. בדרום, יש את עומק לוגסקור הקטן יותר, הנקרא גם אגן לוגסקור או אגן ים אולנד הדרומי. החלק הצר ביותר בקצה הצפוני של האגן נקרא הקוורק הדרומי או דרום קווארקן (בשוודית: Södra Kvarken; בפינית: Ahvenanrauma). התעלה העוברת על קרקעית ים אולנד מכילה את הנקודה השנייה בעומקה של הים הבלטי, בעומק של 301 מטר. העומק הממוצע של ים אולנד הוא 75 מ', שטחו 5,477 קמ"ר ונפחו הוא 411 קו"ב. ים הארכיפלג וים אולנד מסדירים את חילופי המים בין מפרץ בוטניה לים הבלטי האמיתי. על חופי ים אולנד קיים ארכיפלג, אך עם פחות איים מאשר בארכיפלג אולנד שבים הארכיפלג, שבין אולנד ובין יבשת פינלנד. ים אולנד משמש כנתיב תחבורה ימי חשוב למעבורות השטות בין פינלנד לשוודיה. כמות האוכלוסייה המתגוררת בסמוך לים אולנד היא 67,700 תושבים, עם צפיפות ממוצע של כ-677 נפש לקמ"ר. ישנו נתיב תחבורה מנמל קפלחר (בעירייה נורטלייה) למרייהאמן דרך ים אולנד מאז שנות 1960. מדיה וקבצים בנושא ים אולנד בוויקישיתוף Leppäranta, M. and Myrberg, K. (2009). Physical oceanography of the Baltic Sea. Springer Verlag. doi:10.1007/978-3-540-79703-6. ISBN 978-3-540-79703-6.{{cite book}}: תחזוקה - ציטוט: multiple names: authors list (link) Lasse Jansson (19 ביוני 2014). "Vad hände sen med de gamla färjorna" (בשוודית). Aftonbladet. נבדק ב-30 בינואר 2016. {{cite web}}: (עזרה)
הברון

האם התכוונתם ל... אישים אביב הַבְרוֹן (יליד 1959) – עיתונאי ישראלי חנן הַבְרוֹן (1931–2000) – היה אדריכל ישראלי רינה הַבְרוֹן (1925–2021) – הייתה סופרת ילדים, ארכאולוגית ומחנכת ישראלית אחר הבָּרוֹן (סדרת טלוויזיה (אנ') – סדרת טלוויזיה בריטית המבוססת על ספרי ג'ון קריזי (שודרה 1966-1967) ברון (פירושונים) אברון (פירושונים) בנם של ד"ר אברהם ורינה הברון ואחיינו של חנן הברון (אחיו של אברהם). אחיו של ד"ר אברהם הברון ודודו של אביב הברון. אשתו של ד"ר אברהם הברון ואימו של אביב הברון.
דוד גורדון נתן

דוד גורדון נתן (נולד ב-25 במאי 1929) הוא רופא ילדים והמטולוג. הוא ידוע בזכות היותו אחד ממחברי הספר Nathan and Oski's Hematology of Infancy and Childhood, ספר בסיס ברפואת ילדים, שיצא בשבע מהדורות. הוא עדיין משתתף בעריכת המהדורות החדשות של הספר. הוא היה Robert A. Stranahan Distinguished Professor of Pediatrics and Professor of Medicine, Harvard Medical School וכיהן כנשיא מכון דנה-פרבר לסרטן . הוא נולד בבוסטון. הוא למד רפואה בבית הספר לרפואה בהרווארד וסיים את לימודיו ב-1955. 2003 - פרס ג'ון האולנד 1990 - המדליה הלאומית למדעים 2006 - מדליית ג'ורג' קובר מאיגוד הרופאים האמריקאים 2010 - דוקטור לשם כבוד למדע מאוניברסיטת הרווארד 2011 - פרס וואלאס קולטר מהאגודה האמריקאית להמטולוגיה David G. Nathan papers, 1949-2007 (כולל), 1980-2007 (כמות גדולה), HMS c386. הספרייה הרפואית של הרווארד, ספריית הרפואה של פרנסיס א. קונטרוויי, המרכז להיסטוריה של הרפואה, בית הספר לרפואה של הרווארד "David G. Nathan, MD - Pediatric Hematology and Oncology". www.danafarberbostonchildrens.org. "Honorary Degrees". Harvard University.
משלחת מס' 22 לתחנת החלל הבין-לאומית

משלחת מס' 22 (באנגלית: Expedition 22) הייתה משלחת לתחנת החלל הבין-לאומית שפעלה מ-1 בדצמבר 2009 ועד ל-18 במרץ 2010. מפקד המשלחת היה ג'פרי ויליאמס מארצות הברית. פעילות המשלחת נמשכה 107 ימים. פעילות המשלחת החלה ב-1 בדצמבר 2009 עם עזיבת חללית סויוז TMA-15 בה היה מפקד המשלחת מס' 21 פרנק דה ווין וחלק מצוותו. בשלב ראשון המשלחת כללה ג'פרי ויליאמס ומקסים סוראייב שהיו חלק של משלחמת מס' 21. במשך פעילות המשלחת תלחנת החלל הייתה מחוברת חללית מטען פרוגרס M-03M. היא הגיע באוקטובר 2009 והתנתקה באפריל 2010. ב-22 בדצמבר לתחנת החלל הגיע חללית סויוז TMA-17 עם 3 חברי המשלחת החדשים. היא התחברה למודול "זאריה". ב-14 בינואר 2010 ויליאמס וסוראייב ביצעו פעילות חוץ-רכבית שנמשכה כ-5.5 שעות. במהלך פעילות זו הם הכינו מודול "פואיסק" לשימוש וחיברו אותו למערכות של תחנת החלל. ב-21 בינואר 2010 סויוז TMA-16 נותקה ממודול "זבזדה" וכעבור 21 דקות חוברה למודול "פואיסק" החדש. ב-5 בפברואר לתחנת החלל הגיע חללית מטען פרוגרס M-04M. היא התחברה למודול "זבזדה". על הסיפון הייתה אספקה חדשה בהיקף של כ-2,686 ק"ג. ב-8 בפברואר לתחנת החלל התחברה מעבורת החלל אנדוור במסגרת משימה STS-130 בפיקוד של ג'ורג' זאמקה. המעבורת התחברה למודול "הרמוני". בנוסף לאספקה חדשה במעבורת הגיעו חלקים להרחבת תחנת החלל. לצורך הרחבת תחנת החלל צוות המעבורת ביצע 3 פעילויות חוץ-רכביות. בסך הכול מעבורת הביאה לתחנת החלל ציוד ומצרכים בהיקף כולל של 14 טון. היא התנתקה מתחנת החלל ב-20 בפברואר. ב-20 בפברואר בעזרת מדחפי חללית מטען "פרוגרס M-04M" בוצע עדכון גובה משלול של תחנת החלל. במחצית מרץ החלה העברת אחריות על תחנת החלל למשלחת מס' 23 בפיקוד אולג קוטוב. ב-18 במרץ ג'פרי ויליאמס, מקסים סוראייב נכנסו לחללית סויוז TMA-16 וחזרו לכדור הארץ. אחריות על תחנת החלל עברה למשלחת מס' 23. חברי המשלחת ביצעו עשרות ניסויים מדעים בתחומים שונים. אתר האינטרנט הרשמי של משלחת מס' 22 לתחנת החלל הבין-לאומית מדיה וקבצים בנושא משלחת מס' 22 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 22 בתחנת החלל הבין-לאומית תיאור פעילות של הצוות הרוסי בתחנת החלל פעילות חללית M-03M פעילות חללית M-04M
יוזף טוכיניה

יוזף טוכיניה (בסלובקית: Jozef Tuchyňa;‏ 11 בנובמבר 1941 - 9 בנובמבר 2019) היה גנרל ופוליטיקאי סלובקי כיהן כשר הפנים של סלובקיה בין השנים 1992–1994. לאחר מכן כיהן כראש המטה הכללי הסלובקי בין השנים 1994–1998. טוכיניה נולד בקראסנה וס ב-11 בנובמבר 1941. הוא למד במכללה להנדסה בברטיסלבה וב-1963 התגייס לצבא צ'כוסלובקיה בדרגת לוטננט. ב-1964 הוא מונה למפקד מחלקה ולאחר מכן למפקד פלוגה. בין 1974-1977 למד באקדמיה הצבאית בברנו. בין 1977-1982 שרת במפקדת דיוויזיית הטנקים ה-13. בין 1982–1984 למד באקדמיית המטה הכללי במוסקבה. לאחר מכן הוא מונה לראש מטה דיוויזיית הטנקים ה-13, ובהמשך למפקד הדיוויזיה. ב-1988 הוא מונה לסגן מפקד המחוז הצבאי המזרחי, וב-2 בנובמבר 1990 הפך למפקד המחוז. ב-1992 הוא עזב את הצבא. ב-24 ביוני 1992 ראש ממשלת סלובקיה ולדימיר מצ'יאר מינה את טוכיניה לשר הפנים בממשלתו. הוא המשיך לכהן בתפקיד גם לאחר שסלובקיה התנתקה סופית מצ'כיה ב-1993 והפכה למדינה עצמאית. הוא כיהן בתפקיד עד 15 במרץ 1994, אז חזר לצבא ומונה לראש המטה הכללי של הצבא הסלובקי. הוא כיהן בתפקיד עד 19 באוגוסט 1998. טוכיניה נפטר בפיישטיאני ב-9 בנובמבר 2019. יוזף טוכיניה באתר משרד ההגנה הסלובקי דרגת גנרל-פלוקובניק הייתה נהוגה בצבא צ'כוסלובקיה ועברה לידי צבא סלובקיה. ב-2002 נערכה רפורמה בדרגות הצבא הסלובקי ודרגת גנרל פלוקובניק בוטלה והוחלפה בגנרל פורצ'יק לאחר מהפכת הקטיפה הפכה צ'כוסלובקיה לרפובליקה פדרלית שבמסגרתה הייתה לסלובקיה ממשלה משלה.
נקודת ההיפוך הקיצית

נקודת ההיפוך הקיצית או נקודת ההיפוך של יוני או יום ההיפוך של חודש יוני, הידוע גם בשם ההיפוך הצפוני, הוא אירוע נקודת ההיפוך המתרחש בכל שנה, לרוב ב -21 ביוני, אך עשוי להשתנות ביום קדימה או אחורה, על פי הלוח הגרגוריאני. בחצי הכדור הצפוני, יום ההיפוך של חודש יוני הוא נקודת ההיפוך הקיצית, ואילו בחצי הכדור הדרומי הוא נקודת ההיפוך החורפית. ציון הדרך האסטרונומי הזה מצוין במקומות שונים בכדור הארץ, בין היתר בסטונהג' שם מתכנסים מאמינים של דת המתיימרת להזכיר את הדתות הפגניות שאנשיהן אכלסו את אזור סטונהנג' לפני אלפי שנים. לפי המסורת נבנה האתר העצום הזה כדי לציין את ימי ההיפוך. ב־21 ביוני השמש נמצאת בנקודה הגבוהה ביותר בחצי הכדור הצפוני, לכן בחצי הכדור הצפוני זהו היום הארוך ביותר בשנה והלילה הקצר ביותר, כך ששעות החושך הן מינימליות (בישראל לדוגמה כ-10 שעות חושך). בחצי הכדור הצפוני נהוג לציין יום זה כיום הראשון של הקיץ. בירושלים, היו ב-22 ביוני 2020 כ-14:13:28 שעות אור, מהזריחה ב-05:33 ועד לשקיעה ב-19:47. הטבלאות הבאות מכילות מידע על אורך שעות האור ב 22 ביוני, בסמוך לנקודת ההיפוך הקיצית בחצי הכדור הצפוני ונקודת ההיפוך החורפית של חצי הכדור הדרומי (נקודת ההיפוך של יוני). המידע נלקח מהאתר של המכון המטאורולוגי הפיני ב-22 ביוני 2015, ומכמה אתרי אינטרנט אחרים. מדיה וקבצים בנושא נקודת ההיפוך הקיצית בוויקישיתוף אבי בליזובסקי, ‏נקודת היפוך הקיץ – שיעור קצר באסטרונומיה, באתר "הידען", 20 ביוני 2011 דוד פולישוק, מטר הג'מינידים וההיפוך החורפי, במדור "מדע במבט-על" באתר של מכון דוידסון לחינוך מדעי, 30 בנובמבר 2017 לוח שמש בירושלים, באתר timeanddate.com Sää Helsinki - Ilmatieteen laitos, www.ilmatieteenlaitos.fi Current Local Time in Perth, Western Australia, Australia, www.timeanddate.com (באנגלית) Sunrise and sunset times in São Paulo, www.timeanddate.com (באנגלית) נקודת ההיפוך החורפית